
REFERAT DE APROBARE A PROIECTULUI DE HOTĂRÂRE
 privind aprobarea tarifelor unice și a  tarifelor distincte  practicate de către   RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată în Zona 1 a Județului Timiș,  în baza contractului   de delegare prin concesiune a activității de colectare și transport a deșeurilor nr. 2303/08.12.2017


Descrierea situației actuale

Prin Hotărârea de Consiliu Local nr. 200/22.04.2008 s-a aprobat acordul participării Consiliului Local al Municipiului Timişoara ca membru în cadrul Asociației de Dezvoltare Intercomunitară a Deșeurilor Timiș -  ADID alături de Consiliul Judeţean Timiş iar prin Hotărârea Adunării Generale a Asociaţilor ADID Timiş      nr. 1/07.04.2015 s-au consemnat membrii care au aderat la asociaţie implicit şi a Municipiului Timişoara. 
În urma unei proceduri publice de achiziție organizată de Asociația de Dezvoltare Intercomunitară Deșeuri  - ADID Timis, RETIM ECOLOGIC SERVICE SA, a fost desemnat operatorul câștigător pentru prestarea serviciului de colectare și transport deșeuri în zona 1 de colectare a județului Timiș,  zonă din care face parte și Municipiul Timișoara, încheindu-se în acest sens contractul de delegare prin concesiune nr. 2303/08.12.2017. 
Prin adresa  nr. 6103/02.12.2019 a Asociației de Dezvoltare Intercomunitară Timiș înregistrată la Primăria Municipiului Timișoara cu nr. CCM2019-36 din 04.12.2019 , Asociația de Dezvoltare Intercomunitară Deșeuri Timiș, a solicitat modificarea tarifelor pentru   zona 1,   astfel prin Hotărârea de Consiliu Local al Municipiului Timișoara nr. 635 din 23.12.2019, aceste tarife au fost modificate.  
Prin adresa  nr. 4101/05.06.2020  a Asociației de Dezvoltare Intercomunitară Timiș înregistrată la Primăria Municipiului Timișoara cu nr. CCM2020-37 din 12.06.2020 , Asociația de Dezvoltare Intercomunitară Deșeuri Timiș, a solicitat modificarea tarifelor pentru   zona 1.   
Având în vedere Ordonanța Militară nr. 4/29.03.2020 , art. 8 alin. 1 prin care a fost prevăzut faptul că : În perioada stării de urgenţă preţurile la energie electrică şi termică, gaze naturale, alimentare cu apă, salubritate şi carburanţi nu pot fi majorate peste nivelul practicat la data emiterii prezentei ordonanţe militare, acestea putând fi doar diminuate în funcţie de cerere şi ofertă; nu  au putut fi aprobate modificări de tarife pentru activitatea de coelctare și transport a deșeurilor municipale în zona 1  de colectare a Județului Timiș.   
Măsurile  prevăzute de ordonanțele militare își încetează aplicabilitatea odată cu ieșirea din stare de urgență, fapt pentru care se poate da curs solicitării ADID TIMIS  privind aprobarea modificării tarifelor aplicate de către RETIM ECOLOGIC SERVICE SA pentru activitatea de colectare și transport a deșeurilor municipale în zona 1  de colectare a Județului Timiș.    ;
 	

Conform:
· Legii nr. 211/2011 privind regimul deşeurilor ;
· Legii nr. 249/2015 privind modalitatea de gestionare a ambalajelor;    
· Ordinului ANRSC nr. 109/2007  privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;
· Legii nr. 101/2006  a serviciului de salubrizare a localităților  nr  Art. 6 alin. (1) lit. l, k și p, art. 8 alin. (1), art. 26 alin. (5) din Legea serviciului de salubrizare a localităților  nr. 101/2006;
· Legea nr. 51/2006, privind serviciile comunitare de utilități publice art. 10 alin. 5 ;
· Hotărârea Consiliului Județean .Timiș nr. 83 din27.05.2020 privind aprobarea  modificării  tarifelor de preluare a deșeurilor la depozitul de deșeuri Ghizela;
· HG nr. 935/2019 privind stabilirea salariului minim brut pe țară, garantat în plată  începând cu data de 01.01.2020;
· Hotărârea nr. 6/05.06.2020 a Consiliului Director al Asociației de Dezvoltare Intercomunitară Deșeuri Timiș;
· În temeiul dispozițiilor art. 134 alin. 1 lit. a), coroborate cu prevederile art. 133 alin. 2 lit. a), ale art. 136    și ale art. 139 alin. 1 din Codul Administrativ.
· prevederile contractului de delegare prin concesiune a activității de colectare și transport al deșeurilor din Zona 1 – nr. 2303/08.12.2017 semnat cu operatorul RETIM ECOLOGIC SERVICE S.A. pentru Zona 1 a județului Timiș;
În concluzie, ținând cont de modificările legislative și de propunerea ADID Timis luăm act de aceasta și  propunem aprobarea  tarifelor distincte, precum  și majorarea tarifelor unice și a tarifelor distincte, aprobate în Hotărârea de Consiliu Local nr. 635 din 23.12.2019, practicate de RETIM ECOLOGIC SERVICE SA în raport cu utilizatorii serviciului de salubrizare pentru activitatea de colectare și transport a deșeurilor municipale desfășurată în zona 1 a județului Timiș, în baza Contractului de delegare prin concesiune a activității de colectare și transport a deșeurilor nr. 2303/08.12.2017 încheiat între ADID TIMIȘ și RETIM ECOLGIC SERVICE SA 

